# Denne evalueringsform er hentet fra Vivian Lindhardsen: ”Selvevaluering af proces, produkt og progression i skriveundervisningen”, Anglo Files, 2006. Der er tale om selvevalueringsspørgsmål til skriveproduktet og skriveprogressionen

**Selvevalueringsspørgsmål til skriveproduktet med fokus på stærke og svage sider**

|  |  |
| --- | --- |
| 1) | Hvilke områder (dvs. kriterier) havde du problemer med? Vær så præcis som muligt. |
| 2) | Hvilke løsninger fandt du frem til? |
| 3) | Hvad ville du arbejde mere med, hvis du havde mere tid? |
| 4) | Hvad kunne du tænke dig at arbejde med/eksperimentere med i forbindelse med næste opgave? |
| 5) | Hvilke passager er du mest tilfreds med i denne opgave (sæt evt. en stjerne i opgaven). Begrund. |
| 6) | Hvilke passager mener du kunne være bedre (sæt evt. kryds i opgaven). Begrund. |
| 7) | Hvilke spørgsmål har du til læreren? |

# Selvevalueringsspørgsmål til skriveprogressionen

|  |  |
| --- | --- |
| Udvikling | 1. Beskriv udvikling i din skrivefærdighed og i dine arbejdsformer. 2. Angiv med konkrete eksempler de punkter du har udviklet dig på og de aspekter hvor du stadig har behov for at udvikle dig. 3. Hvad har du lært/hvilke opdagelser har du gjort? 4. Hvilke eksperimenter har du prøvet/hvilke risici har du løbet? 5. Hvilke teknikker og strategier kunne du tænke dig at eksperimentere med fremover? |
| Stærke sider | 1. Diskuter din bedste opgave og redegør for hvorfor det er den bedste, og hvordan den adskiller sig fra dine mindre gode opgaver. 2. Beskriv og diskuter din skriveproces i forbindelse med din bedste opgave. 3. Opsummer dine stærke sider, og kom med forslag til, hvordan de kan udnyttes og videreudvikles. |
| Svage sider | 1. Beskriv og diskuter dine svagheder og problemer og hvordan du har forsøgt at arbejde med dem. 2. Dokumenter med konkrete eksempler. 3. Hvad skal der arbejdes videre med? Kom med forslag til, hvordan det kan gøres. |